**Dodatok k Zmluve o pripojení do distribučnej sústavy týkajúci sa pripojenia lokálneho zdroja v odovzdávacom mieste identickom s odberným miestom**

medzi

Prevádzkovateľom distribučnej sústavy:

|  |  |
| --- | --- |
| Obchodné meno:  |  |
| Sídlo:  |  |
| IČO:  |  |
| DIČ / IČ DPH:  |  |
| Registrácia:  |  |
| IBAN:  |  |
| E-mail:  |  |
| Štatutárny orgán: |  |

(ďalej „**Prevádzkovateľ**“)

a

Užívateľom sústavy

|  |  |
| --- | --- |
| Obchodné meno:  |  |
| Sídlo:  |  |
| IČO:  |  |
| DIČ / IČ DPH:  |  |
| Registrácia:  |  |
| IBAN:  |  |
| E-mail:  |  |
| Štatutárny orgán: |  |

(ďalej „**Užívateľ**“)

(Prevádzkovateľ a Užívateľ sú ďalej spolu odkazovaní ako „**Zmluvné strany**“ alebo jednotlivo „**Zmluvná strana**“)

1. **Úvodné ustanovenia**
	1. Prevádzkovateľ prevádzkuje miestnu distribučnú sústavu [ *označenie podľa povolenia* ] (ďalej len „**MDS**“). Zmluvné strany uzavreli dňa [ *dátum* ] Zmluvu o pripojení do MDS (ďalej len „**Zmluva**“), na podklade ktorej je odberné elektrické zariadenie Užívateľa do MDS pripojené v odbernom mieste EIC [ *EIC kód odberného miesta* ] (ďalej len „**OdbM**“)s maximálnou rezervovanou kapacitou pripojenia [ *hodnota* ] kW. Tento Dodatok sa viaže ako samostatná zmluva k Zmluve (ďalej odkazovaný ako „**Dodatok**“), pričom tento Dodatok a záväzky z neho vyplývajúce sú závislé od Zmluvy a existencia platnej a účinnej Zmluvy vzťahujúcej sa k OdbB je podmienkou vzniku a existencie zmluvného vzťahu podľa tohto Dodatku. Naopak, Zmluva nie je závislá od zmluvného vzťahu, ktorý vznikol na základe tohto Dodatku, a tvorí samostatnú a od tohto Dodatku oddeliteľnú časť.
	2. Konštatuje sa, že legálna definícia pojmu „**LOKÁLNY ZDROJ“**  v čase uzavierania tohto Dodatku [podľa zákona č. 309/2009 Z.z. v znení neskorších predpisov (ďalej len „**Zákon o OZE**“)] znie: „*Lokálnym zdrojom zariadenie na výrobu elektriny z obnoviteľného zdroja energie, ktoré vyrába elektrinu na pokrytie spotreby odberného miesta identického s odovzdávacím miestom tohto zariadenia na výrobu elektriny a ktorého celkový inštalovaný výkon je do 500 kW vrátane, najviac však vo výške maximálnej rezervovanej kapacity takéhoto odberného miesta*“
	3. Užívateľ v rámci procesu pred uzavretím tohto Dodatku požiadal Prevádzkovateľa o stanovisko k rezervovanej kapacite na pripojenie lokálneho zdroja spĺňajúceho v bode 1.2 uvádzanú legálnu definíciu. Konštatuje sa, že OdbM Užívateľa v súčasnosti už fakticky existuje a je riadne pripojené do MDS. Užívateľ vyhlasuje, že lokálny zdroj (ďalej len „**LZ**“), ktorý má byť na základe tohto Dodatku pripojený do MDS v odovzdávacom mieste s parametrami uvedenými v tomto Dodatku (ďalej len „**OdoM**“) a ktoré je identické s OdbM,
		1. spĺňa podmienky na pripojenie stanovené týmto Dodatkom;
		2. podmienky stanovené v stanovisku Prevádzkovateľa k rezervovanej kapacite na pripojenie LZ;
		3. je v súlade s obchodnými podmienkami pripojenia do distribučnej sústavy (ďalej „**Obchodné podmienky pripojenia**“), ktoré sú súčasťou Prevádzkového poriadku MDS (ďalej „**Prevádzkový poriadok**“);
		4. je v súlade s Technickými podmienkami Prevádzkovateľa
		5. je v súlade s platnými a účinnými všeobecne záväznými právnymi predpismi, s ktorými sa Užívateľ pred uzavretím Dodatku oboznámil.
	4. Prevádzkový poriadok, Obchodné podmienky pripojenia a Technické podmienky Prevádzkovateľa sú dostupné na webovom sídle Prevádzkovateľa www. ako aj na adrese sídla Prevádzkovateľa.
	5. Zmluvné strany vyhlasujú, že v prípade dodržania pravidiel tu stanovených umožní Prevádzkovateľ Užívateľovi pripojenie a prevádzkovanie LZ v OdoM.
	6. Dodatok bol vypracovaný na základe žiadosti Užívateľa a na základe ním doložených podkladov a poskytnutých informácií a údajov.
2. **Predmet a účel Dodatku**
	1. Predmetom tohto Dodatku je dohoda Zmluvných strán o spôsobe a podmienkach pripojenia a následného prevádzkovania LZ; pripojenie sa zrealizuje v OdoM, ktoré je identické s OdbM. Prevádzkovateľ sa zaväzuje zabezpečiť v MDS kapacitu na pripojenie LZ vo výške MRK stanovenej pre LZ (uvedenej v tomto Dodatku) a po splnení podmienok a povinností tu dohodnutých pripojiť do MDS LZ. Užívateľ sa zaväzuje dodržiavať všetky podmienky pripojenia a prevádzky svojho LZ podľa tohto Dodatku.
	2. Predmetom tohto Dodatku **nie je** fyzické pripojenie LZ do MDS. Na fyzické pripojenie je potrebné splniť podmienky vyplývajúce z tohto Dodatku a uzatvoriť ďalšie zmluvy, predovšetkým zmluvu o prístupe do distribučnej sústavy a distribúcii elektriny.
	3. Účelom tohto Dodatku je vytvorenie materiálno-technických podmienok a predpokladov na budúcu distribúciu (a prípadne aj dodávku elektriny) z OdoM, ako aj špecifikácia pripojenia a stanovenie technických podmienok pripojenia LZ do MDS.
3. **Špecifikácia pripojenia a podmienky pripojenia a prevádzky LZ**
	1. Údaje definujúce OdoM sú uvedené v prílohe A tohto Dodatku. Maximálnu rezervovanú kapacitu OdbM (uvedená v Zmluve) nie je možné počas prevádzkovania LZ znížiť na hodnotu nižšiu ako je hodnota inštalovaného výkonu LZ uvedená v prílohe A. MRK stanovená pre LZ môže predstavovať najviac 10% z hodnoty celkového inštalovaného výkonu LZ.
	2. Inštalácia a pripojenie LZ v OdoM, sa uskutoční v súlade s týmto Dodatkom ako aj v súlade s podmienkami stanovenými v podkladoch uvedených v bodoch 1.3.2 až 1.3.5 a v prípadných ďalších (následných) vyjadreniach Prevádzkovateľa k LZ. Pripojenie a prevádzkovanie LZ je možné len po splnení všetkých povinností Užívateľa uvedených v tomto Dodatku a podkladoch uvedených v bodoch 1.3.3 a 1.3.4 a po splnení pripojovacích podmienok uvedených v dokumente podľa bodu 1.3.2 prípadne v ďalších (následných) vyjadreniach Prevádzkovateľa k LZ. Na preukázanie splnenia povinností Užívateľa pre prevádzkovanie LZ bude pred uvedením LZ do prevádzky vyhotovený písomný Protokol o vykonaní funkčnej skúšky (ďalej len „**Protokol**“, ktoré je zverejnený na webovom sídle Prevádzkovateľa: www. . Povinnosti Užívateľa uvedené v Technických podmienkach Prevádzkovateľa sa považujú za splnené až vyhotovením a podpísaním Protokolu zo strany Prevádzkovateľa.
	3. Užívateľ, ktorý nie je dodávateľom elektriny, je oprávnený dodať elektrinu vyrobenú v LZ do MDS najviac v rozsahu MRK stanovenej pre LZ v prílohe A tohto Dodatku, a to najviac v dvoch po sebe idúcich štvrťhodinách, výlučne z dôvodu technických problémov LZ alebo OdbM.
	4. Užívateľ, ktorý je dodávateľom elektriny, je oprávnený dodávať elektrinu vyrobenú v LZ do MDS, ktorý nie je spotrebovaná v OdbM identickom s OdoM, a to najviac v rozsahu MRK stanovenej pre LZ.
	5. Užívateľ je povinný informovať Prevádzkovateľa o vzniku či zániku jeho oprávnenia na dodávku elektriny, a to bezodkladne, najneskôr do 3 dní od zmeny tejto skutočnosti. Porušenie tejto povinnosti Užívateľa sa považuje za podstatné porušenie zmluvných povinností určených týmto Dodatkom.
	6. Ak dôjde k dodávke elektriny z LZ Užívateľa do MDS v rozpore s bodom 3.3 alebo 3.4, považuje sa taká dodávka za neoprávnené dodávanie elektriny do sústavy; Prevádzkovateľ má v takom prípade právo
		1. požiadať Užívateľa, aby v lehote stanovenej Prevádzkovateľom vykonal technické opatrenia na zamedzenie dodávky takej elektriny do MDS a/alebo
		2. požadovať od Užívateľa zaplatenie zmluvnej pokuty vo výške [ *suma* ] € za každý aj zažatý kalendárny mesiac, v ktorom bola zistená taká dodávka elektriny z LZ do MDS a/alebo
		3. odstúpiť od tohto Dodatku a odpojiť LZ od MDS bez práva na náhradu škody, ktorá vznikne v dôsledku odpojenia LZ od MDS a/alebo
		4. prerušiť distribúciu elektriny do OdbM, ak odpojenie LZ od MDS podľa bodu 3.6.3 nie je dobre možné, a to bez práva na náhradu škody, ktorá vznikne v dôsledku takého prerušenia distribúcie elektriny.
	7. Prevádzkovateľ oznámi Užívateľovi najneskôr päť pracovných dní pred odpojením LZ alebo prerušením distribúcie elektriny podľa bodu 3.6.4 dôvod, pre ktorý sa LZ odpojí od MDS. Prevádzkovateľ opätovne pripojí LZ do MDS do piatich pracovných dní odo dňa, keď Užívateľ preukázal, že vykonal opatrenia zabraňujúce prekročeniu MRK stanovenej pre LZ podľa bodu 3.3 alebo 3.4.
4. **Niektoré povinnosti Užívateľa**
	1. Užívateľ je povinný predložiť Prevádzkovateľovi všetky dokumenty a poskytnúť všetky informácie potrebné na pripojenie, špecifikované v tomto Dodatku a podkladoch uvedených v bodoch 1.3.2 až 1.3.5 a v prípadných ďalších (následných) vyjadreniach Prevádzkovateľa k LZ.
	2. Užívateľ vyhlasuje a zaručuje sa, že ním poskytované a predkladané údaje a podklady sú správne a technický a právny stav OdbM a OdoM umožní Prevádzkovateľovi pripojenie LZ do MDS.
	3. Užívateľ je povinný poskytnúť súčinnosť potrebnú k tomu, aby Prevádzkovateľ mohol splniť svoje povinnosti vyplývajúce z Dodatku.
	4. Užívateľ sa Prevádzkovateľovi zaväzuje nahradiť škodu, ktorá Prevádzkovateľovi vznikla, vrátane sankcií, ktoré boli Prevádzkovateľovi uložené z dôvodu, že Užívateľ nesplnil riadne a včas povinnosti v zmysle tohto Dodatku, ako aj tzv. kompenzačnú platbu, ktorú je Prevádzkovateľ povinný uhradiť v prípade porušenia štandardov kvality v zmysle vyhlášky č. 236/2016 Z.z. v znení neskorších predpisov. Škodu v zmysle tohto bodu uhradí Užívateľ Prevádzkovateľovi do 14 dní odo dňa predloženia faktúry na úhradu škody, ktorej prílohou bude doklad potvrdzujúci jej vznik.
5. **Cena za pripojenie**
	1. Užívateľ má v prípade splnenia podmienok podľa §4b ods. 3 Zákona o OZE právo na bezplatné pripojenie LZ do MDS.
6. **Trvanie Dodatku a spôsoby ukončenia Dodatku**
	1. Tento Dodatok je platný a účinný a pre Zmluvné strany záväzný dňom jeho podpisu oboma Zmluvnými stranami a uzaviera sa na dobu neurčitú.
	2. Tento Dodatok je svojím trvaním naviazaný na Zmluvu; ukončenie zmluvného vzťahu na základe Zmluvy (bez ohľadu na dôvod) má bez ďalšieho za následok zrušenie tohto Dodatku.
	3. Okrem spôsobov ukončenia predvídaných v právnych predpisoch možno tento Dodatok ukončiť takto:
		1. písomnou dohodu Zmluvných strán;
		2. niektorým zo spôsobov ukončenia zmluvy o pripojení, ktoré uvádza Prevádzkový poriadok;
		3. odstúpením Užívateľa od Dodatku z dôvodu podstatného porušenia Dodatku zo strany Prevádzkovateľa;
		4. odstúpením Prevádzkovateľa od Dodatku z dôvodu podstatného porušenia zmluvných povinností Užívateľom v zmysle tohto Dodatku;
		5. odstúpením Prevádzkovateľa od Dodatku z dôvodu uvedených v Dodatku, v Prevádzkovom poriadku alebo v Obchodných podmienkach pripojenia
		6. písomnou výpoveďou Dodatku zo strany Užívateľa, s výpovednou dobou 30 dní odo dňa doručenia výpovede Prevádzkovateľovi
	4. Za podstatné porušenie zmluvných povinností zo strany Užívateľa sa považuje:
		1. porušenie povinností Užívateľa sústavy podľa zákona č. 251/2012 Z.z. o energetike, v platnom znení (ďalej „**Zákon o energetike**“), Zákona o OZE, ostatných všeobecne záväzných právnych predpisov, Prevádzkového poriadku alebo Technických podmienok Prevádzkovateľa;
		2. porušenie povinností Užívateľa uvedených v tomto Dodatku;
		3. prevádzkovanie LZ bez platného Protokolu vyhotoveného podľa tohto Dodatku, ktorým bolo skonštatované, že LZ vyhovel funkčným skúškam, alebo pred termínom uvedeným v Protokole;
		4. bez uzavretej zmluvy o prístupe do distribučnej sústavy a distribúcii elektriny pre LZ pred uvedením LZ do prevádzky;
		5. ak Užívateľ dodáva elektrinu vyrobenú v LZ do MDS v OdoM bez za tým účelom uzavretej zmluvy s príslušným účastníkom trhu s elektrinou;
		6. ak Užívateľ nemá zabezpečený režim vlastnej alebo prenesenej zodpovednosti za odchýlku spôsobenú prevádzkou jeho LZ.
	5. V prípade odstúpenia od Dodatku zostávajú zachované práva a povinnosti vyplývajúce z Dodatku do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do účinnosti odstúpenia od Dodatku. S výnimkou prípadov, kedy k odstúpeniu od tohto Dodatku dôjde po pripojení LZ do MDS, je Užívateľ povinný Prevádzkovateľovi uhradiť všetky náklady, ktoré vynaložil Prevádzkovateľ v súvislosti s plnením predmetu podľa tohto Dodatku do dňa účinnosti odstúpenia od tohto Dodatku.
	6. V prípade ukončenia Dodatku je Užívateľ povinný umožniť Prevádzkovateľovi vykonať všetky úkony súvisiace s ukončením dodávky elektriny z OdoM do MDS, vrátane odobratia určeného meradla a zariadenia na prenos informácií o nameraných údajov a odpojením LZ od distribučnej sústavy.
	7. Dodatok zaniká bez ďalšieho, ak v termíne do [ *dátum* ] nebude vykonaná úspešná funkčná skúška LZ s vydaným Protokolom a zároveň Užívateľ nedoručí Prevádzkovateľovi úplné oznámenie o prevádzke LZ.
7. **Poučenie Užívateľa o neoprávnenom odbere, neoprávnenom dodávaní elektriny a o štandardoch kvality**
	1. Neoprávneným odberom elektriny je odber elektriny podľa §46 ods.1 Zákona o energetike. Pri neoprávnenom odbere elektriny je ten, kto elektrinu odoberal, povinný uhradiť skutočne vzniknutú škodu. Ak nemožno vyčísliť skutočne vzniknutú škodu na základe objektívnych a spoľahlivých podkladov, použije sa spôsob výpočtu škody spôsobenej neoprávneným odberom elektriny stanovený všeobecne záväzným právnym predpisom.
	2. Neoprávneným dodávaním elektriny do sústavy je konanie/opomínanie stanovené v ust. §46a Zákona o energetike. Neoprávnené dodávanie elektriny do MDS je zákonom zakázané. Ak Prevádzkovateľovi vznikne škoda, túto škodu je povinný zaplatiť ten účastník trhu, ktorý neoprávnene dodával elektrinu do sústavy.
	3. Prevádzkovateľ je povinný dodržiavať štandard kvality, evidovať, vyhodnocovať a zverejňovať údaje o štandardoch kvality, a to v súlade s vyhláškou Úradu č. 236/2016 Z.z., ktorou sa ustanovujú štandardy kvality prenosu elektriny, distribúcie elektriny a dodávky elektriny. Ak Prevádzkovateľ nedodrží štandard kvality a nedodržanie preukázateľne nastalo, je povinný uhradiť Užívateľovi kompenzačnú platbu špecifikovanú v uvedenej vyhláške Úradu. Vyhodnocovanie štandardov kvality Prevádzkovateľ zverejňuje na svojom webovom sídle.
8. **Výmena informácií, oboznamovanie sa s obsahom úkonov a doručovanie**
	1. Platí všeobecné pravidlo, že úkony Zmluvných strán podľa tohto Dodatku sa majú vykonávať vo forme, ktorá zabezpečí preukázateľnosť; v prípade ústne alebo inak neformálne vykonaného úkonu, preukazuje jeho prijatie skutočnosť, že adresát sa začal obsahu komunikovaného úkonu zodpovedajúcim spôsobom správať. Zmluvné strany si môžu medzi sebou v tejto otázke zaviesť nejaké zvyklosti.
	2. Konštatuje sa, že podľa ust. §40 ods. 4 Občianskeho zákonníka: „Písomná forma je zachovaná vždy, ak právny úkon urobený elektronickými prostriedkami je podpísaný zaručeným elektronickým podpisom alebo zaručenou elektronickou pečaťou.“ Podľa ust. §40 ods. 5 Občianskeho zákonníka: „Na právne úkony uskutočnené elektronickými prostriedkami, podpísané zaručeným elektronickým podpisom alebo zaručenou elektronickou pečaťou a opatrené časovou pečiatkou sa osvedčenie pravosti podpisu nevyžaduje.“ Podľa ust. §17 ods. 2 písm.a/ a c/ zákona č. 272/2016: „Ak sa vo všeobecne záväzných právnych predpisoch používa pojem a/ zaručený elektronický podpis, rozumie sa tým kvalifikovaný elektronický podpis, c/ časová pečiatka, rozumie sa tým kvalifikovaná elektronická časová pečiatka.“ Podľa čl. 25 ods. 2 Nariadenia eIDAS (nariadenie č. 910/2014 o elektronickej identifikácii a dôveryhodných službách pre elektronické transakcie na vnútornom trhu) „Kvalifikovaný elektronický podpis má právny účinok rovnocenný s vlastnoručným podpisom.“ S ohľadom na uvedené preto platí všeobecné pravidlo (vychádzajúce zo zákonnej úpravy), že je písomná forma úkonu je zachovaná aj vtedy, ak je taký úkon vykonaný v elektronickej forme a podpísaný kvalifikovaným elektronickým podpisom osoby oprávnenej prejavovať navonok vôľu za konajúcu Zmluvnú stranu. Neformálne vykonané úkony sú napríklad: elektronicky vykonané úkony, ktoré nie sú elektronicky podpísané, alebo sú podpísané iným ako kvalifikovaným elektronickým podpisom v zmysle nariadenia eIDAS.
	3. Zmluvné strany sa dohodli, že listiny sa doručujú adresátovi úkonu osobne (kdekoľvek je adresát zastihnutý) alebo kuriérom alebo prostredníctvom poštového podniku a to na adresu, ktorá je uvedená v príslušnom registri (obchodný register u právnických osôb - podnikateľov; u fyzických osôb – podnikateľov obchodný register a len ak nie sú zapísané v obchodnom registri potom živnostenský register).
	4. Listina doručovaná osobne sa považuje za doručenú
		1. dňom skutočného prevzatia zásielky obsahujúcej doručovanú listinu adresátom (bez ohľadu na to, či sa adresát tým dňom aj skutočne oboznámil s obsahom listiny);
		2. dňom odmietnutia prevzatia zásielky obsahujúcej doručovanú listinu adresátom.
	5. Listina doručovaná kuriérom alebo prostredníctvom poštového podniku sa považuje za doručenú:
		1. dňom skutočného prevzatia zásielky obsahujúcej doručovanú listinu adresátom (bez ohľadu na to, či sa adresát tým dňom aj skutočne oboznámil s obsahom listiny);
		2. dňom odmietnutia prevzatia zásielky obsahujúcej doručovanú listinu adresátom;
		3. desiatym dňom po podaní zásielky obsahujúcej doručovanú listinu kuriérovi alebo na poštovú prepravu (bez ohľadu na to, či sa adresát aj skutočne oboznámil s obsahom listiny)
		4. vrátením sa zásielky obsahujúcej doručovanú listinu späť odosielateľovi ako nedoručiteľnej, ak už nenastali účinky doručenia podľa bodu 8.5.3.
	6. Ak je úkon vykonaný v elektronickej forme a podpísaný kvalifikovaným elektronickým podpisom osoby oprávnenej prejavovať navonok vôľu za Zmluvnú stranu, oznamuje sa (doručuje sa) takýto úkon prostredníctvom elektronickej pošty (ako príloha e-mailu) a považuje sa za doručený (resp. oznámený) jeho adresátovi, ak adresát potvrdí jeho prijatie. Ak sa potvrdenie neuskutoční do 48 hodín, považuje sa úkon za doručený uplynutím tých 48 hodín. Potvrdenie podľa predchádzajúcej vety sa zasiela prostredníctvom e-mailu alebo SMS pôvodnému odosielateľovi. Pri ostatných neformálnych úkonoch platí, že sú oznámené okamihom, kedy sa s obsahom takého úkonu adresát oboznámil alebo mohol oboznámiť.
9. **Vymedzenie právneho režimu pre prípad uzavretia Dodatku za použitia kvalifikovaných elektronických podpisov**
	1. Ustanovenia tohto bodu sa aplikujú pre prípad, že všetky osoby oprávnené konať v mene Zmluvných strán tento Dodatok podpísali za použitia kvalifikovaných elektronických podpisov.
	2. Každá Zmluvná strana prejavuje navonok svoju vôľu prostredníctvom konania jeho štatutárneho orgánu. Štatutárny orgán každej Zmluvnej strany tento Dodatok podpisuje svojím kvalifikovaným elektronickým podpisom opatreným kvalifikovanou časovou pečiatkou. V zmysle vyššie (v bode 8.2) citovaných pravidiel právnych predpisov má takéto elektronické podpísanie právnu moc úradného osvedčenia podpisu štatutárneho orgánu.
	3. tento Dodatok sa vyhotovuje v elektronickej forme a do formy listiny môže byť premenený procesom zaručenej konverzie, ktorý je upravený zákonom; v takom prípade môže byť vyhotovená oddelene v akomkoľvek počte rovnopisov, z ktorých každý, keď je takto vyhotovený a doručený, sa považuje za originál, a všetky, vzaté spolu, tvoria výhradne jeden a ten istý dokument.
10. **Spoločné a záverečné ustanovenia**
	1. Zmluvné strany sú povinné vzájomne sa informovať o akýchkoľvek zmenách, ktoré môžu mať vplyv na plnenie Dodatku , najmä, nie však výlučne, o zmenách v identifikačných údajoch Zmluvných strán.
	2. Každá Zmluvná strana zodpovedá za škodu spôsobenú porušením povinností dohodnutých v Dodatku v rozsahu podľa platných právnych predpisov. Ak vzniknutá škoda prevyšuje zmluvnú pokutu, ktorá je pre taký prípad porušenia dohodnutá (a následkom ktorého porušenia škoda vznikla), môže sa oprávnená Zmluvná strana domáhať náhrady škody nad zmluvnú pokutu.
	3. V prípade omeškania Zmluvnej strany s úhradou peňažného záväzku je táto Zmluvná strana povinná zaplatiť druhej Zmluvnej strane úrok z omeškania stanovený príslušnými právnymi predpismi.
	4. Práva a povinnosti Zmluvných strán stanovuje aj Prevádzkový poriadok, Obchodné podmienky pripojenia a Technické podmienky Prevádzkovateľa, ktoré sú kedykoľvek k dispozícii na adrese sídla Prevádzkovateľa a na webovom sídle Prevádzkovateľa www.. Užívateľ svojim podpisom potvrdzuje, že sa so znením uvedených dokumentov riadne oboznámil a akceptuje ich. V prípade rozporu medzi ustanoveniami tohto Dodatku a Prevádzkového poriadku, Obchodných podmienok pripojenia a Technických podmienok prístupu a pripojenia majú prednosť ustanovenia Dodatku.
	5. Právne vzťahy založené týmto Dodatkom sa spravujú právnym poriadkom Slovenskej republiky, najmä ustanoveniami Zákona o energetike a zákona č. 40/1964 Zb., Občianskeho zákonníka, v platnom znení (ak nie je Užívateľ podnikateľom) alebo zákona č. 513/1991Zb., Obchodného zákonníka, v platnom znení (ak je Užívateľ podnikateľom).
	6. Zmluvné strany sa dohodli, že v prípade vzniku sporu ho budú riešiť prednostne dohodou. V prípade, ak sa spor nevyrieši dohodou, na prejednanie sporu sú príslušné všeobecné súdy Slovenskej republiky.
	7. Ostatné možnosti riešenia sporov medzi Zmluvnými stranami upravujú Prevádzkový poriadok a Obchodné podmienky pripojenia.
	8. Užívateľ berie na vedomie skutočnosť, že Prevádzkovateľ spracováva osobné údaje o fyzických osobách Užívateľa, a to najmä na účely plnenia povinností Prevádzkovateľa vyplývajúcich z tohto Dodatku a príslušných právnych predpisov, v rozsahu osobných údajov uvedených v Dodatku, na dobu platnosti Dodatku a dobu, počas ktorej je Prevádzkovateľ povinný Dodatok archivovať alebo iné dokumenty vyplývajúce z plnenia tohto Dodatku, po skončení jej platnosti. Všetky ďalšie informácie a záležitosti týkajúce sa spracovania osobných údajov upravuje Prevádzkový poriadok a Obchodné podmienky pripojenia, resp. sú dostupné na webovom sídle Prevádzkovateľa.
	9. . Prílohami tohto Dodatku sú nasledovné dokumenty, ktoré tvoria jeho neoddeliteľnú súčasť:
		1. Príloha A: Špecifikácia OdoM
	10. Pre prípad, že sa neaplikujú ustanovenia bodu 9 platí, že tento Dodatok sa uzatvára v písomnej forme, preto jeho zmenu je možné vykonať len dodatkom uzavretým v písomnej forme a podpísaným oboma Zmluvnými stranami. Tento Dodatok sa vyhotovuje v dvoch rovnopisoch, pričom každá Zmluvná strana obdrží jeden rovnopis.
	11. Zmluvné strany vyhlasujú, že si Dodatok prečítali, jeho obsahu porozumeli a na znak súhlasu s jeho znením ho podpisujú. Zmluvné strany vyhlasujú, že obsah tohto Dodatku a súvisiacich dokumentov je im jasný, určitý a zrozumiteľný. Zmluvné strany ďalej potvrdzujú, že ich vôľa pri uzavieraní Dodatku bola slobodná a vážna, nie sú im známe žiadne prekážky, ktoré by bránili jeho uzavretiu a Dodatok nebol uzavretá v tiesni za nápadne nevýhodných podmienok, v rozpore s dobrými mravmi či zásadami poctivého obchodného styku.

Prevádzkovateľ

|  |  |  |  |
| --- | --- | --- | --- |
| meno a priezvisko | funkcia | ak sa podpisuje listina: overený podpis*pri elektronickom podpise škrtnúť pole* | ak sa podpisuje listina: dátum a miesto podpisupri elektronickom podpise škrtnúť pole |
|  | konateľ |  |  |
|  |  |  |  |

Užívateľ

...

|  |  |  |  |
| --- | --- | --- | --- |
| meno a priezvisko | funkcia | ak sa podpisuje listina: overený podpis*pri elektronickom podpise škrtnúť pole* | ak sa podpisuje listina: dátum a miesto podpisupri elektronickom podpise škrtnúť pole |
|  | konateľ |  |  |
|  |  |  |  |

**Príloha A k zmluve o pripojení č. ...**

**Špecifikácia OdoM**

|  |  |
| --- | --- |
| Názov OdoM |  |
| Ulica, číslo domu, obec, PSČ |  |
| Objekt:  |  |
| Číslo existujúceho OdbM, EIC |  |
| Číslo Zmluvy o pripojení pre OdbM |  |
| Celkový inštalovaný výkon LZ |  |
| Maximálna rezervovaná kapacita (MRK) stanovená pre LZ |  |
| Číslo OdoM / EIC: |  |
| Miesto pripojenia a OdoM |  |
| Napäťová hladina OdoM |  |
| Spôsob merania a prístup k meraniu |  |
| Napäťová hladina meracieho miesta |  |